**Ακροδεξιό κρεσέντο μισανθρωπισμού και ρατσισμού**

Ο εκπρόσωπος τύπου του ΜέΡΑ25 κ.**Μιχάλης Κριθαρίδης** προέβη στην εξής δήλωση:

«Η Κυβέρνηση σε ένα ακροδεξιό κρεσέντο μισανθρωπισμού και ρατσισμού έφερε για άλλη μια φορά την τελευταία στιγμή 2 τροπολογίες για το προσφυγικό. Με την πρώτη του Υπουργείου Υγείας θεσπίζει επίδομα βαρέων και ανθυγιεινών στους γιατρούς που περιθάλπουν πρόσφυγες και μετανάστες, ενώ με την δεύτερη συστήνει ενιαίο φορέα Ενιαίο Φορέα Επιτήρησης Συνόρων.

Επιμένοντας λοιπόν στην ίδια πολιτική της αποτροπής και στο ότι οι πρόσφυγες και μετανάστες συνιστούν "απειλή" για τις κοινωνίες μας, η Κυβέρνηση συνεχίζει να δηλητηριάζει τις ψυχές των Ελλήνων πολιτών ενώ την ίδια στιγμή συνεχίζει να εξαθλιώνει τους κατατρεγμένους αυτούς ανθρώπους.

Παράλληλα φυσικά δημιουργεί και νέα πεδία κερδοσκοπίας για την παρασιτική ολιγαρχία, όπως άλλωστε προέβλεψε και στο αναπτυξιακό της νομοσχέδιο με την "ανάπτυξη" που περνάει μέσα από την ξενοφοβία και ολοκληρώνεται τώρα με απευθείας αναθέσεις (χωρίς διαγωνισμούς) για δήθεν επείγοντα έργα που αφορούν το προσφυγικό.

Μισανθρωπισμός και κυνική κερδοσκοπία συνιστά την πολιτική τους».